CELEX: 31973R0226
Language: el
Date: 1973-01-31 00:00:00
Title: Κανονισμός (ΕΟΚ) αριθ. 226/73 τού Συμβουλίου τής 31ης Ιανουαρίου 1973 περί θεσπίσεως τών γενικών κανόνων σχετικά μέ τήν εισαγωγή στό Ηνωμένο Βασίλειο βουτύρου καί τυρών προελεύσεως Νέας Ζηλανδίας

Avis juridique important

|

31973R0226

Κανονισμός (ΕΟΚ) αριθ. 226/73 τού Συμβουλίου τής 31ης Ιανουαρίου 1973 περί θεσπίσεως τών γενικών κανόνων σχετικά μέ τήν εισαγωγή στό Ηνωμένο Βασίλειο βουτύρου καί τυρών προελεύσεως Νέας Ζηλανδίας  

Επίσημη Εφημερίδα αριθ. L 027 της 01/02/1973 σ. 0017 - 0018 Ελληνική ειδική έκδοση: Κεφάλαιο 03 τόμος 9 σ. 0041 

++++ ++++της 31ης Ιανουαρίου 1973  περί θεσπίσεως των γενικών κανόνων σχετικά με την εισαγωγή στο Ηνωμένο Βασίλειο βουτύρου και τυρών προελεύσεως Νέας Ζηλανδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τη συνθήκη περί προσχωρήσεως νέων Κρατών μελών στην Ευρωπαϊκή Οικονομική Κοινότητα και στην Κοινότητα Ατομικής Ενεργείας ( 1 ) , που υπεγράφη την 22α Ιανουαρίου 1972 και ιδίως το άρθρο 3 του πρωτοκόλλου αριθ . 18 ( 2 ) , που είναι προσαρτημένο στην πράξη που επισυνάπτεται στη συνθήκη αυτή ,  την πρόταση της Επιτροπής ,  Εκτιμώντας :  ότι το πρωτόκολλο αριθ . 18 , στο εξής αποκαλούμενο " πρωτόκολλο " , προβλέπει ότι ορισμένες ποσότητες βουτύρου και τυρού προελεύσεως Νέας Ζηλανδίας δύνανται να εισαχθούν στο Ηνωμένο Βασίλειο με ειδικές συνθήκες  ότι το ειδικό αυτό καθεστώς εισαγωγής χαρακτηρίζεται ιδίως από τη μη εφαρμογή εξισωτικών ποσών στις συναλλαγές μεταξύ του Ηνωμένου Βασιλείου και της Νέας Ζηλανδίας και από την καθιέρωση ειδικών εισφορών που εφαρμόζονται στις εισαγωγές αυτές , για τις οποίες η τήρηση μιάς ορισμένης τιμής πρέπει να είναι εγγυημένη στο στάδιο CIF από τη Νέα Ζηλανδία   ότι η τιμή αυτή που πρέπει να τηρείται στο στάδιο CIF πρέπει να καθορισθεί , σύμφωνα με το άρθρο 1 παράγραφος 3 του πρωτοκόλλου , σε επίπεδο που να επιτρέπει στη Νέα Ζηλανδία να πραγματοποιήσει τιμή αντίστοιχη με αυτή που έτυχε κατά μέσο όρο η χώρα αυτή στην αγορά του Ηνωμένου Βασιλείου κατά τα έτη 1969 έως 1972   ότι τα ποσά των ειδικών εισφορών δύνανται να καθορισθούν με βάση τα κριτήρια που ορίζονται στο άρθρο 2 παράγραφος 2 του πρωτοκόλλου , σύμφωνα με τη διαδικασία που προβλέπεται στο άρθρο 30 του κανονισμού ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1411/71 ( 4 )  ότι πρέπει πάντως να καθορισθούν ακριβώς τα κριτήρια αυτά ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Αποτελούν αντικείμενο των διατάξεων του παρόντος κανονισμού οι εισαγωγές στο Ηνωμένο Βασίλειο βουτύρου και τυρού προελεύσεως Νέας Ζηλανδίας που προορίζονται να επωφεληθούν από το ειδικό καθεστώς εισαγωγής που προβλέπεται στο πρωτόκολλο .  Αρθρο 2  Δεν μπορούν να επωφεληθούν από το ειδικό καθεστώς που προβλέπεται στο άρθρο 1 παρά μόνο τα εμπορεύματα , για τα οποία παρέχεται η απόδειξη ότι είναι νεοζηλανδικής καταγωγής και για τα οποία τηρείται η τιμή που αναφέρεται στο άρθρο 3 .  Αρθρο 3  Η τιμή που πρέπει να τηρείται στο στάδιο CIF σύμφωνα με το άρθρο 1 παράγραφος 3 του πρωτοκόλλου ανέρχεται σε :  α ) 76,96 ΛΜ / 100 χλγρ . , όσον αφορά το βούτυρο ,  β ) 66,45 ΛΜ / 100 χλγρ . , όσον αφορά το τυρί .  Αρθρο 4  1 . Οι ειδικές εισφορές που αναφέρονται στο άρθρο 2 του πρωτοκόλλου καθορίζονται βάσει της διαφοράς μεταξύ  - της τιμής που επιτρέπει την πραγματική διάθεση των ετησίων ποσοτήτων που αναφέρονται στο άρθρο 1 παράγραφος 2 του πρωτοκόλλου ,  και  - της τιμής CIF που καθορίζεται στο άρθρο 3 του παρόντος κανονισμού προσαυξημένης με τα έξοδα που προκύπτουν από το στάδιο CIF μέχρι το στάδιο της πρώτης πωλήσεως .  2 . Για να εξασφαλισθεί η πραγματική διάθεση των ετησίων ποσοτήτων που αναφέρονται στο άρθρο 1 παράγραφος 2 του πρωτοκόλλου , οι ειδικές εισφορές  - καθορίζονται σε επίπεδο που επιτρέπει την πώληση του βουτύρου και του τυρού με συνεχή ρυθμό ,  - διατηρούνται , κατά το δυνατό , σε σταθερό επίπεδο έτσι ώστε να εξασφαλίζεται η σταθερότης της αγοράς ,  - δύνανται , εν τούτοις , να τροποποιηθούν και προσαρμόζονται , ιδίως , κατά το αναγκαίο μέτρο για να επιτρέπουν την πώληση σε κανονικό ρυθμό των ετησίων ποσοτήτων που αναφέρονται στο άρθρο 1 , παράγραφος 2 του πρωτοκόλλου .  Εν τούτοις , για να μην τίθεται σε κίνδυνο η διάθεση του βουτύρου και του τυρού της Κοινότητος , οι ειδικές εισφορές δεν δύνανται να είναι κατώτερες από το επίπεδο που είναι αναγκαίο για να επιτραπεί η πραγματική διάθεση των ετησίων ποσοτήτων που αναφέρονται στο άρθρο 1 , παράγραφος 2 , του πρωτοκόλλου .  Αρθρο 5  Η εισπραττομένη ειδική εισφορά είναι η εφαρμοζόμενη κατά την ημέρα της εισαγωγής στο Ηνωμένο Βασίλειο .  Αρθρο 6  Το Ηνωμένο Βασίλειο ανακοινώνει τα απαραίτητα στοιχεία για την εφαρμογή του παρόντος κανονισμού στην Επιτροπή , η οποία πληροφορεί σχετικώς τα λοιπά Κράτη μέλη .  Αρθρο 7  Προ της 1ης Απριλίου κάθε έτους και για πρώτη φορά προ της 1ης Απριλίου 1974 , η Επιτροπή υποβάλλει στο Συμβούλιο έκθεση για τις συνθήκες , κάτω από τις οποίες εφαρμόσθηκαν οι διατάξεις του πρωτοκόλλου .  Αρθρο 8  Οι λεπτομέρειες εφαρμογής του παρόντος κανονισμού , ιδίως τα ποσά των ειδικών εισφορών καθώς και τα κατάλληλα μέτρα για να εξασφαλισθεί ότι , σύμφωνα με το άρθρο 1 παράγραφος 4 του πρωτοκόλλου , τα εισαγόμενα στο Ηνωμένο Βασίλειο εμπορεύματα βάσει του πρωτοκόλλου αυτού δεν αποτελούν αντικείμενο ενδοκοινοτικών συναλλαγών ή επανεξαγωγής σε τρίτες χώρες , καθορίζονται σύμφωνα με τη διαδικασία που προβλέπεται στο άρθρο 30 του κανονισμού ( ΕΟΚ ) αριθ . 804/68 .  Αρθρο 9  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 31 Ιανουαρίου 1973 .  Για το Συμβούλιο  Ο Πρόεδρος  A . LAVENS  ( 1 ) ΕΕ αριθ . Ν 73 της 27.3.1972 , σ . 5 .  ( 2 ) ΕΕ αριθ . Ν 73 της 27.3.1972 , σ . 173 .  ( 3 ) ΕΕ αριθ . Ν 148 της 28.6.1968 , σ . 13 .  ( 4 ) ΕΕ αριθ . Ν 148 της 3.7.1971 , σ . 4 .